१९१८ की दिल्ली कांग्रेस में खन्ना जी की सक्रियता देखकर उन्हें "इन्द्रप्रस्थ सेवा समिति" का दायित्व सौंपा गया। इस समिति की देखरेख में १९१९ के अमृतसर कांग्रेस अधिवेशन में भव्य पण्डाल का निर्माण किया गया। इसकी सज्जा व्यवस्था "शाहजहाँपुर सेवा समिति" ने की थी, दोनों ही समितियों को वहाँ पुरस्कृत किया गया। "होम रूल सेवा समिति, दिल्ली" की ओर से १९२१ में जारी "असहयोग आन्दोलन" में खन्नाजी की सक्रिय भागीदारी देखकर उन्हें वार्ड कांग्रेस कमेटी (एरिया नं० ४) का मन्त्री बनाया गया उसके बाद उनकी दिल्ली प्रादेशिक कार्यकारिणी सदस्य के रूप में दिल्ली मॅ ही नियुक्ति कर दी गयी। उस समय उनके पिताजी ईस्ट इण्डियन रेलवे हावडा डिवीजन के चीफ इंजीनियर थे किन्तु परिवार के अन्य लोग शाहजहाँपुर में ही रहते थे। इस प्रकार दिल्ली में रहते हुए और कांग्रेस में कार्य करते हुए भी उनका शाहजहाँपुर आना-जाना बराबर लगा रहा और बिस्मिल आदि क्रान्तिकारियों से सम्पर्क बना रहा।

शाहजहाँपुर में कई क्रान्तिकारी प्रकल्प
राम प्रसाद बिस्मिल के सम्पर्क में
लाहौर में जन्म
इन्द्रप्रस्थ सेवा समिति से दिल्ली काग्रेस में सक्रिय